**Μ. Κριθαρίδης: Η απόφαση για τη μη έκδοση του Τζούλιαν Ασάνζ στις ΗΠΑ είναι πολύ σημαντική για να συνεχίσουμε τον αγώνα μας**

Η απόφαση για την μη έκδοση του Τζούλιαν Ασάνζ στις ΗΠΑ, την οποία εξέδωσε σήμερα η Αγγλίδα δικαστής, είναι ιστορική και μας γεμίζει με αισιοδοξία.

Πρόκειται για μία πολύ σημαντική στιγμή και παρά το γεγονός ότι οι ΗΠΑ θα ασκήσουν έφεση κατά της απόφασης -όπως και αναμενόταν- ελπίζουμε ότι η δικαστής θα αφήσει ελεύθερο τον Ασάνζ, έστω με κάποιας μορφής εγγύηση, ώστε να σταματήσει επιτέλους ο εφιάλτης του εγκλεισμού του στο "Γκουαντάναμο" της Αγγλίας.

Η υγεία του Ασάνζ έχει εξασθενήσει πολύ με τις άθλιες συνθήκες κράτησης του, κάτι που έλαβε σοβαρά υπόψη της και η δικαστής για την μη έκδοση του στις ΗΠΑ.

Γνωρίζουμε πως το μαρτύριο του δεν τελειώνει εδώ δυστυχώς παρά το γεγονός ότι διώκεται ουσιαστικά για τη δημοσιογραφική του δουλειά, όμως η νίκη αυτή μας δίνει δύναμη να συνεχίσουμε.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**